

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο, 15/2/2018

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Κοραή 36 και Ιθάκης

Τηλ: 23132019600

Προς τον Πρόεδρο και τα μέλη του Δημοτικού Συμβουλίου

**ΘΕΜΑ: Λήψη απόφασης για την ανανέωση της δωρεάν παραχώρησης της χρήσης των υπό στοιχεία Κ12, Κ13 και Κ14 δημοτικών ακινήτων συνολικής επιφανείας 72τμ. που βρίσκονται επί της οδού Αθ. Διάκου 1 (πλατεία Ατταλείας, Ταύρος) στην αστική εταιρία μη κερδοσκοπικού χαρακτήρα «Αποστολή» για τη συνέχιση της λειτουργίας του κοινωνικού παντοπωλείου με το όνομα «Αποστολή Αγάπης, Κοινωνικό Παντοπωλείο Ιεράς Αρχιεπισκοπής Αθηνών και Δήμου Μοσχάτου-Ταύρου».**

Κύριε Πρόεδρε,

Με την υπ’ αριθ. 157/30-6-2011 προπαρασκευαστική και κατ’ αρχήν απόφαση του Δημοτικού Συμβουλίου όπως και με τις μεταγενέστερες υπ. Αριθ. 298/15-12-2011 και 341/2015 αποφάσεις του Δημοτικού Συμβουλίου αλλά και σύμφωνα με το άρθρο 185 του ισχύοντα Κώδικα Δήμων και Κοινοτήτων 3463/2006 (ΦΕΚ 114 Α΄/ 8-6-2006) είχε αποφασιστεί η δωρεάν παραχώρηση της χρήσης των υπό στοιχεία Κ12, Κ13 και Κ14 συνεχόμενων δημοτικών ακινήτων, που βρίσκονται επί της οδού Αθ. Διάκου 1 (πλ. Ατταλείας , Ταύρος), τα οποία και παραχωρήθηκαν ως ένα ενιαίο ακίνητο, συνολικής επιφάνειας 72 τ.μ. για την ίδρυση και λειτουργία Κοινωνικού Παντοπωλείου στο Δήμο Μοσχάτου - Ταύρου από την αστική εταιρία μη κερδοσκοπικού χαρακτήρα με την επωνυμία «Αποστολή» (Ν.Π.Ι.Δ) μέχρι 31/12/2017.

Η λειτουργία του Κοινωνικού Παντοπωλείου τα τελευταία χρόνια καλύπτει τον κύριο σκοπό της ίδρυσής του που ήταν και παραμένει η κάλυψη πρωτογενών αναγκών επιβίωσης απόρων δημοτών και κατοίκων του Δήμου μας. Για το λόγο αυτό και για τη συνέχιση της λειτουργίας του Κοινωνικού Παντοπωλείου απαιτείται η ανανέωση της δωρεάν χρήσης του εν λόγω ακινήτου στην αστική εταιρία μη κερδοσκοπικού χαρακτήρα «Αποστολή» για τα επόμενα δύο χρόνια, όπως αναφέρεται και στη σχετική επιστολή της 12/2/2018 με αρ. πρ. 21282 με θέμα «Αίτημα ανανέωσης χρήσεως δημοτικού ακινήτου» που απέστειλε στο Δήμο ο Γενικός Διευθυντής της «Αποστολής», η οποία και επισυνάπτεται.

Κύριε Πρόεδρε, κυρίες και κύριοι δημοτικοί σύμβουλοι, με βάση τα προαναφερθέντα παρακαλούμε για τη δική σας απόφαση.

H ΠΡΟΪΣΤΑΜΕΝΗ Ο ΔΙΕΥΘΥΝΤΗΣ Ο ΑΝΤΙΔΗΜΑΡΧΟΣ

ΤΜΗΜΑΤΟΣ ΚΟΙΝΩΝΙΚΗΣ ΚΟΙΝΩΝΙΚΗΣ ΠΡΟΣΤΑΣΙΑΣ

ΜΕΡΙΜΝΑΣ ΠΟΛΙΤΙΣΜΟΥ, ΑΘΛΗΤΙΣΜΟΥ

ΔΗΜΗΤΡΑ ΠΑΠΑΓΕΩΡΓΙΟΥ ΓΙΑΝΝΗΣ ΙΩΑΝΝΙΔΗΣ ΒΑΣΙΛΕΙΟΣ ΓΡΟΥΜΠΑΣ